મુંબઈમાં સેકન્ડરી રેસિડેન્શિયલ સેલ્સના રજિસ્ટ્રેશન ડેટા તરફ નજર કરતાં એવું સામે આવ્યું હતું કે આવાં ટ્રાન્ઝૅક્શન વધુ ને વધુ લંબાતાં જાય છે અને ખરેખર ટ્રાન્ઝૅક્શનો ઓછા પ્રમાણમાં થાય છે. જોકે ટ્રાન્ઝૅક્શનો લંબાતાં જાય છે છતાં રીસેલ હોમ પ્રાઇસ હંમેશાં ઊંચી કેમ છે એ સમજાતું નથી. ખરીદદારોનો રસ જળવાઈ રહે એ માટે મુંબઈમાં સેકન્ડરી સેલ્સ પ્રાઇસ ઘટવી જોઈએ. પ્રાઇમરી સેલ્સ માર્કેટમાં છેડાયેલી પ્રાઇસ-વૉર જોતાં પ્રાઇસમાં ઘટાડાની પરિસ્થિતિ ઊભી કરવાની જ જરૂર નથી, પરંતુ રીસેલ પ્રૉપર્ટી પ્રાઇસમાં સાર્વત્રિક સુધારાની જરૂર છે.